CELEX: 32021D1304
Language: fi
Date: 2021-08-05 00:00:00
Title: Neuvoston päätös (YUTP) 2021/1304, annettu 5 päivänä elokuuta 2021, Korean demokraattista kansantasavaltaa koskevista rajoittavista toimenpiteistä annetun päätöksen (YUTP) 2016/849 muuttamisesta

6.8.2021   
               
               
                  FI
               
               
                  Euroopan unionin virallinen lehti
               
               
                  L 283/13
               
            
         NEUVOSTON PÄÄTÖS (YUTP) 2021/1304,
         annettu 5 päivänä elokuuta 2021,
         Korean demokraattista kansantasavaltaa koskevista rajoittavista toimenpiteistä annetun päätöksen (YUTP) 2016/849 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 27 päivänä toukokuuta 2016 päätöksen (YUTP) 2016/849 (1) Korean demokraattista kansantasavaltaa koskevista rajoittavista toimenpiteistä.
                  
               
                     (2)
                  
                  
                     Päätöksen (YUTP) 2016/849 36 artiklan 2 kohdan mukaisesti neuvosto on tarkastellut uudelleen kyseisen päätöksen liitteissä II, III, V ja VI olevia nimettyjen henkilöiden ja yhteisöjen luetteloja.
                  
               
                     (3)
                  
                  
                     Kaikkiin päätöksen (YUTP) 2016/849 liitteissä II ja III olevissa luetteloissa esitettyihin henkilöihin ja yhteisöihin kohdistetut rajoittavat toimenpiteet olisi pidettävä voimassa, ja perusteet kymmenen henkilön ja yhden yhteisön osalta sekä tunnistustiedot neljän henkilön osalta olisi saatettava ajan tasalle.
                  
               
                     (4)
                  
                  
                     Lisäksi päätöksen (YUTP) 2016/849 liitteessä I vahvistetussa luettelossa olevat tunnistustiedot olisi saatettava ajan tasalle yhden henkilön osalta.
                  
               
                     (5)
                  
                  
                     Päätös (YUTP) 2016/849 olisi näin ollen muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätöksen (YUTP) 2016/849 liitteet I, II ja III tämän päätöksen liitteen mukaisesti.
         
         
            2 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 5 päivänä elokuuta 2021.
            
               
                  Neuvoston puolesta
               
               
                  Puheenjohtaja
               
               G. DOVŽAN
            
         
         
            (1)  Neuvoston päätös (YUTP) 2016/849, annettu 27 päivänä toukokuuta 2016, Korean demokraattista kansantasavaltaa koskevista rajoittavista toimenpiteistä ja päätöksen 2013/183/YUTP kumoamisesta (EUVL L 141, 28.5.2016, s. 79).
      
      
         
            LIITE
            
                        1)
                     
                     
                        Korvataan päätöksen (YUTP) 2016/849 liitteessä I olevan otsikon ”A. Henkilöt” alla oleva merkintä 77 seuraavasti:
                        
                                     
                                 
                                 
                                    Nimi
                                 
                                 
                                    Peitenimet
                                 
                                 
                                    Syntymäaika
                                 
                                 
                                    YK nimennyt
                                 
                                 
                                    Perustelut
                                 
                              
                                    ”77.
                                 
                                 
                                    Ri Pyong Chul
                                 
                                 
                                    Ri Pyong Chol, Ri Pyo’ng-ch’o’l
                                 
                                 
                                    Syntymäaika: 1948
                                    Kansalaisuus: Korean demokraattinen kansantasavalta
                                    Sukupuoli: mies
                                    Osoite: Korean demokraattinen kansantasavalta
                                 
                                 
                                    22.12.2017
                                 
                                 
                                    Korean työväenpuolueen poliittisen osaston varajäsen ja Munitions Industry Department -viraston ensimmäinen apulaisjohtaja.”
                                 
                              
                  
                        2)
                     
                     
                        Korvataan päätöksen (YUTP) 2016/849 liitteessä II olevan otsikon ”I Korean demokraattisen kansantasavallan ydinohjelmista, ballististen ohjusten ohjelmista tai muista joukkotuhoaseohjelmista vastaavat henkilöt tai yhteisöt tai näiden puolesta tai johdolla toimivat henkilöt tai yhteisöt taikka näiden omistuksessa tai määräysvallassa olevat yhteisöt” alaotsikon ”A. Henkilöt” alla olevat merkinnät 6, 7, 10, 11, 15, 16, 17, 18, 19, 24 ja 25 seuraavasti:
                        
                                     
                                 
                                 
                                    Nimi
                                 
                                 
                                    Peitenimet
                                 
                                 
                                    Tunnistustiedot
                                 
                                 
                                    Nimeämispäivä
                                 
                                 
                                    Perustelut
                                 
                              
                                    ”6.
                                 
                                 
                                    SO Sang-kuk
                                 
                                 
                                    SO Sang Kuk
                                 
                                 
                                    Syntymäaika: 30.11.1938
                                    Sukupuoli: mies
                                 
                                 
                                    22.12.2009
                                 
                                 
                                    Ydinfysiikan laitoksen johtaja, Kim Il Sungin yliopisto.
                                 
                              
                                    7.
                                 
                                 
                                    KIM Yong Chol
                                 
                                 
                                    KIM Yong-Chol; KIM Young-Chol; KIM Young-Cheol; KIM Young-Chul
                                 
                                 
                                    Syntymäaika: 1946
                                    Syntymäpaikka: Pyongan-Pukto, Korean demokraattinen kansantasavalta
                                    Sukupuoli: mies
                                 
                                 
                                    19.12.2011
                                 
                                 
                                    Korean työväenpuolueen keskussotilaskomission, politbyroon ja Korean demokraattisen kansantasavallan valtiollisten asioiden neuvoston jäsen. Yleisen tiedustelutoimiston (Reconnaissance General Bureau, RGB) entinen komentaja; Yhdistyneiden kansakuntien turvallisuusneuvosto on määrännyt rajoittavia toimenpiteitä kohdistettavaksi kyseiseen yhteisöön. Hänet on saatettu nimittää uudelleen yhteisrintaman osaston johtajaksi.
                                 
                              
                                    10.
                                 
                                 
                                    HONG Sung-Mu
                                 
                                 
                                    HUNG Sun Mu; HONG Sung Mu
                                 
                                 
                                    Syntymäaika: 1.1.1942
                                    Sukupuoli: mies
                                 
                                 
                                    20.5.2016
                                 
                                 
                                    Sotatarviketeollisuusosaston varajohtaja. Vastaa tavanomaisia aseita ja ohjuksia, myös ballistisia ohjuksia, koskevien ohjelmien kehittämisestä. Yksi keskeisistä ydinaseohjelmien teollisesta kehittämisestä vastaavista henkilöistä. Tässä ominaisuudessa vastuussa Korean demokraattisen kansantasavallan ydinohjelmien, ballististen ohjusten ohjelmien tai muiden joukkotuhoaseohjelmien tukemisesta tai edistämisestä. Oli paikalla, kun mannertenvälinen ballistinen ohjus Hwasong-15 laukaistiin 28. marraskuuta 2017. Osallistui heinäkuussa 2020 järjestettyyn Korean työväenpuolueen keskussotilaskomission kokoukseen, jonka aiheena oli "sodan pelote"; tätä käytetään eufemismina viitattaessa Korean demokraattisen kansantasavallan ydinohjelmaan. Valittiin uudelleen puolueen keskuskomiteaan tammikuussa 2021.
                                 
                              
                                    11.
                                 
                                 
                                    JO Kyongchol
                                 
                                 
                                    JO Kyong Chol
                                 
                                 
                                    Sukupuoli: mies
                                 
                                 
                                    20.5.2016
                                 
                                 
                                    Korean kansanarmeijan kenraali. Entinen jäsen Korean työväenpuolueen keskussotilaskomiteassa, joka on keskeinen Korean demokraattisen kansantasavallan kansallisia puolustusasioita käsittelevä elin. Asevoimien turvallisuusesikunnan johtaja. Tässä ominaisuudessa vastuussa Korean demokraattisen kansantasavallan ydinohjelmien, ballististen ohjusten ohjelmien tai muiden joukkotuhoaseohjelmien tukemisesta tai edistämisestä. Osallistunut Kim Jong Unin kanssa kautta aikojen suurimpaan pitkän kantaman tykistön harjoitukseen. Valittiin uudelleen puolueen keskuskomiteaan tammikuussa 2021.
                                 
                              
                                    15.
                                 
                                 
                                    KIM Rak Kyom
                                 
                                 
                                    KIM Rak-gyom; KIM Rak Gyom
                                 
                                 
                                    Sukupuoli: mies
                                 
                                 
                                    20.5.2016
                                 
                                 
                                    Neljän tähden kenraali, entinen komentaja strategisissa rakettiasevoimissa (Strategic Rocket Force), joka on nimetty Yhdistyneiden kansakuntien pakoteluetteloon ja jonka komennossa on neljä strategista ja taktista ohjusyksikköä, mukaan lukien KN08-ohjusprikaati (liikuteltavat mannertenväliset ballistiset ohjukset, ICBM). Entinen jäsen Korean työväenpuolueen keskussotilaskomiteassa, joka on keskeinen Korean demokraattisen kansantasavallan kansallisia puolustusasioita käsittelevä elin. Tiedotusvälineiden mukaan KIM osallistui huhtikuussa 2016 ICBM:n koekäyttöön yhdessä KIM Jong Unin kanssa. Tässä ominaisuudessa vastuussa Korean demokraattisen kansantasavallan ydinohjelmien, ballististen ohjusten ohjelmien tai muiden joukkotuhoaseohjelmien tukemisesta tai edistämisestä. Antoi käskyn järjestää ballististen rakettien laukaisukoe.
                                 
                              
                                    16.
                                 
                                 
                                    KIM Won-hong
                                 
                                 
                                    KIM Won Hong
                                 
                                 
                                    Syntymäaika: 7.1.1945
                                    Syntymäpaikka: Pjongjang, Korean demokraattinen kansantasavalta
                                    Passin numero: 745310010
                                    Sukupuoli: mies
                                 
                                 
                                    20.5.2016
                                 
                                 
                                    Kenraali. Entinen Korean kansanarmeijan yleisen politiikan osaston ensimmäinen varajohtaja. Valtionturvallisuusosaston entinen johtaja. Entinen valtionturvallisuusministeri. Entinen jäsen Korean työväenpuolueen keskussotilaskomiteassa ja kansallisessa puolustusneuvostossa, joka oli keskeinen Korean demokraattisen kansantasavallan kansallisia puolustusasioita käsittelevä elin ennen kuin se muutettiin valtiollisten asioiden neuvostoksi; nämä ovat Korean demokraattisen kansantasavallan keskeiset kansallisia puolustusasioita käsittelevät elimet. Tässä ominaisuudessa vastuussa Korean demokraattisen kansantasavallan ydinohjelmien, ballististen ohjusten ohjelmien tai muiden joukkotuhoaseohjelmien tukemisesta tai edistämisestä.
                                 
                              
                                    17.
                                 
                                 
                                    PAK Jong-chon
                                 
                                 
                                    PAK Jong Chon
                                 
                                 
                                    Sukupuoli: mies
                                 
                                 
                                    20.5.2016
                                 
                                 
                                    Nimitettiin Korean kansanarmeijan marsalkaksi lokakuussa 2020, yleisesikunnan päällikkö huhtikuusta 2019; politbyroon jäsen huhtikuusta 2020. Jäsen Korean työväenpuolueen keskussotilaskomiteassa, joka on keskeinen Korean demokraattisen kansantasavallan kansallisia puolustusasioita käsittelevä elin. Tässä ominaisuudessa vastuussa Korean demokraattisen kansantasavallan ydinohjelmien, ballististen ohjusten ohjelmien tai muiden joukkotuhoaseohjelmien tukemisesta tai edistämisestä. Valittiin puolueen keskuskomiteaan, keskuskomitean poliittiseen osastoon ja keskussotilaskomissioon tammikuussa 2021.
                                 
                              
                                    18.
                                 
                                 
                                    LI Yong-ju
                                 
                                 
                                    RI Yong Ju
                                 
                                 
                                    Sukupuoli: mies
                                 
                                 
                                    20.5.2016
                                 
                                 
                                    Korean kansanarmeijan amiraali. Entinen jäsen Korean työväenpuolueen keskussotilaskomiteassa, joka on keskeinen Korean demokraattisen kansantasavallan kansallisia puolustusasioita käsittelevä elin. Osallistui Korean merivoimien entisenä päällikkönä ballististen ohjusten ohjelmien ja Korean demokraattisen kansantasavallan merivoimien ydinvalmiuksien kehittämiseen. Tässä ominaisuudessa vastuussa Korean demokraattisen kansantasavallan ydinohjelmien, ballististen ohjusten ohjelmien tai muiden joukkotuhoaseohjelmien tukemisesta tai edistämisestä.
                                 
                              
                                    19.
                                 
                                 
                                    SON Chol-ju
                                 
                                 
                                    SON Chol Ju
                                 
                                 
                                    Sukupuoli: mies
                                 
                                 
                                    20.5.2016
                                 
                                 
                                    Korean kansanarmeijan kenraali. Korean kansanarmeijan organisoimisesta vastaava varajohtaja sekä ilma- ja ilmapuolustusvoimien entinen poliittinen johtaja; ilma- ja ilmapuolustusvoimat valvoo modernien ilmatorjuntarakettien kehittämistä. Tässä ominaisuudessa vastuussa Korean demokraattisen kansantasavallan ydinohjelmien, ballististen ohjusten ohjelmien tai muiden joukkotuhoaseohjelmien tukemisesta tai edistämisestä. Sonin raportoidaan olleen merkitty toukokuussa 2020 järjestetyn keskussotilaskomission kokouksen osallistujaluetteloon Korean kansanarmeijan organisoimisesta vastaavana varajohtajana.
                                 
                              
                                    24.
                                 
                                 
                                    RI Myong Su
                                 
                                 
                                     
                                 
                                 
                                    Syntymäaika: 1937
                                    Syntymäpaikka: Myongchon, Pohjois-Hamgyong, Korean demokraattinen kansantasavalta
                                    Sukupuoli: mies
                                 
                                 
                                    7.4.2017
                                 
                                 
                                    Korean kansanarmeijan varamarsalkka, Korean kansanarmeijan ylimmän johdon ensimmäinen varakomentaja. Vuoteen 2018 Korean työväenpuolueen keskussotilaskomitean jäsen ja kansanarmeijan esikuntapäällikkö. Ri Myong Sulla on edelleen vaikutusvaltaa kansallisiin puolustuskysymyksiin, myös Korean demokraattisen kansantasavallan ydinohjelmiin, ballististen ohjusten ohjelmiin tai muihin joukkotuhoaseohjelmiin. Osallistuu säännöllisesti Korean demokraattisen kansantasavallan sotilasparaateihin. Ri on pitkäaikainen jäsen korkeimmassa kansankokouksessa, joka on tällä hetkellä järjestyksessä neljästoista.
                                 
                              
                                    25.
                                 
                                 
                                    SO Hong Chan
                                 
                                 
                                     
                                 
                                 
                                    Syntymäaika: 30.12.1957
                                    Syntymäpaikka: Kangwon, Korean demokraattinen kansantasavalta
                                    Passin numero: PD836410105
                                    Passin voimassaolon päättymispäivä: 27.11.2021
                                    Sukupuoli: mies
                                 
                                 
                                    7.4.2017
                                 
                                 
                                    Kansanarmeijan ensimmäinen varaministeri ja logistiikkatoimiston johtaja, Korean työväenpuolueen keskussotilaskomitean jäsen ja kansanarmeijan kenraali. Tässä ominaisuudessa So Hong Chan on vastuussa Korean demokraattisen kansantasavallan ydinohjelmien, ballististen ohjusten ohjelmien tai muiden joukkotuhoaseohjelmien tukemisesta tai edistämisestä. Valittiin uudelleen puolueen keskuskomitean jäseneksi tammikuussa 2021.”
                                 
                              
                  
                        3)
                     
                     
                        Korvataan päätöksen (YUTP) 2016/849 liitteessä II olevan otsikon ”I Korean demokraattisen kansantasavallan ydinohjelmista, ballististen ohjusten ohjelmista tai muista joukkotuhoaseohjelmista vastaavat henkilöt tai yhteisöt tai näiden puolesta tai johdolla toimivat henkilöt tai yhteisöt taikka näiden omistuksessa tai määräysvallassa olevat yhteisöt” alaotsikon ”B. Yhteisöt” alla oleva merkintä 4 seuraavasti:
                        
                                     
                                 
                                 
                                    Nimi
                                 
                                 
                                    Peitenimet
                                 
                                 
                                    Sijainti
                                 
                                 
                                    Nimeämispäivä
                                 
                                 
                                    Muut tiedot
                                 
                              
                                    ”4.
                                 
                                 
                                    Yongbyon Nuclear Research Centre (Yongbyonin ydintutkimuskeskus)
                                 
                                 
                                     
                                 
                                 
                                     
                                 
                                 
                                    22.12.2009
                                 
                                 
                                    Ydinasekelpoisen plutoniumin tuotantoon osallistunut tutkimuskeskus. Toimii atomienergiaviraston (YK:n turvallisuusneuvoston 16.7.2009 nimeämä yhteisö) alaisuudessa. YK:n turvallisuusneuvoston päätöslauselman 1874 nojalla perustettu asiantuntijapaneeli panee maaliskuussa 2021 antamassaan loppuraportissa merkille, että uraanidioksidin tuotantoon käytetystä rakennuksesta Yongbyonin ydintutkimuskeskuksen uraaninrikastuslaitoksella on huomattu nousevan savupatsaita ja toteaa, että erään YK:n jäsenvaltion mukaan, Yongbyonin uraaninrikastuslaitos oli toiminnassa.”
                                 
                              
                  
                        4)
                     
                     
                        Korvataan päätöksen (YUTP) 2016/849 liitteessä II olevan otsikon ”II Henkilöt ja yhteisöt, jotka tarjoavat rahoituspalveluja, jotka voisivat edistää Korean demokraattisen kansantasavallan ydinohjelmia, ballististen ohjusten ohjelmia tai muita joukkotuhoaseohjelmia” alaotsikon ”A. Henkilöt” alla oleva merkintä 2 seuraavasti:
                        
                                     
                                 
                                 
                                    Nimi
                                 
                                 
                                    Peitenimet
                                 
                                 
                                    Tunnistustiedot
                                 
                                 
                                    Nimeämispäivä
                                 
                                 
                                    Perustelut
                                 
                              
                                    ”2.
                                 
                                 
                                    KIM Tong-un
                                 
                                 
                                    KIM Tong Un
                                 
                                 
                                    Syntymäaika: 1.11.1936
                                    Sukupuoli: mies
                                 
                                 
                                    22.12.2009
                                 
                                 
                                    Korean työväenpuolueen keskuskomitean joukkotuhoaseiden leviämisen rahoittamiseen osallistuvan ”virasto 39”:n entinen johtaja. Tietojen mukaan johti vuonna 2011 "virasto 38":aa, joka hankkii varoja maan johtajille ja eliitille.”
                                 
                              
                  
                        5)
                     
                     
                        Korvataan päätöksen (YUTP) 2016/849 liitteessä III olevan otsikon ”Luettelo 23 artiklan 1 kohdan c alakohdassa ja 27 artiklan 1 kohdan c alakohdassa tarkoitetuista henkilöistä” alaotsikon ”A. Henkilöt” alla oleva merkintä 6 seuraavasti:
                        
                                     
                                 
                                 
                                    Nimi
                                 
                                 
                                    Tunnistustiedot
                                 
                                 
                                    Nimeämispäivä
                                 
                                 
                                    Perusteet
                                 
                              
                                    ”6.
                                 
                                 
                                    YUN Chol alias CHOL Yun
                                 
                                 
                                    Korean demokraattisen kansantasavallan Kiinassa olevan suurlähetystön kolmas sihteeri
                                 
                                 
                                    22.1.2018
                                 
                                 
                                    YK:n asiantuntijapaneeli on määrittänyt Chol Yunin Korean demokraattisen kansantasavallan General Precious Metal -yhtiön yhteyshenkilöksi; kyseinen yhtiö on osallistunut YK:n kieltämän ydinalan aineen, litiumin 6-isotoopin, myyntiin. Korean demokraattisen kansantasavallan diplomaatti.
                                    Unioni on aiemmin määrittänyt, että General Precious Metal on YK:n nimeämän yhteisön Green Pinen peitenimi.”